Orkida colturis melitensis li kienet tgħix fl- inħawi tax- xemxija magħrufa bħala r- Rawm , inħanqet mill- fenominu tal- ħaxixa globus commercia li kienet qed tinfirex b' mod sfrenat mal- wilġa kollha . Il- fjur tal- orkida li kien jifforma ruħu darba kull għaxar snin kien apprezzat minn xi erba' , naħliet u żnażan li kellhom il- gabsala tagħhom f' dawk in- naħat . Izda illum din l- orkida u xi tużżana oħra magħha , ntilfu darba għal dejjem taħt il- firxa maeztuza tal- globus commercia li hi magħrufa aktar bħala l- Modernella . Il- Modernella tagħmel fjur is- sena kollha b' varjazzjoni ta' lwien u fwieħa li jpaxxu s- sensi . Il- formula tagħha hija waħda konsistenti dik li tinfirex u tikkolonizza biex tifforma twapet sħaħ tal- fjur ikkuluriti fl- gheleieqi u l- widien u prattikament f' kull xaqq jew formazzjoni oħra tal- blat . Il- Modernella hija reżistenti għal temperaturi sħan u kesħin u ssiba saħansitra fid- deżert kif ukoll fuq il- muntanji . Il- propjetajiet tagħha huma varji u n- naħal u z- żunżan jgħix ukoll bil- fjur tagħha . Xi botanisti urew ruħhom skomdi b' dan l- iżvilupp li huma analizzaw bħala kawża ta' attivita' negliġenti tal- bniedem f' dawk l- inħawi . Izda din l- analiżi kienet kontestata immedjatament minn xjenzati oħra li saħqu li dan hu għal kollox proċess naturali li n- natura kontinwament tinbidel b' dan il- mod fejn xtieli dominanti jieħdu post oħrajn li s- saħħa tagħhom tkun tiddependi biss minn roqgħa art . Filwaqt li xi wħud qed jisħqu li jekk il- modernella se tkompli bil- firxa tagħha , orkidej bħar- Rawm se jsiru estinti sa għoxrin sena oħra u l- modernella tiddomina l- pajsaggi kullimkien , oħrajn qed jenfasizzaw li impossibbli li treġġa' lura dan il- fenominu minħabba li l- għeruq tal- modernella huma persistenti u reżistenti għall- aħħar kif ukoll li l- kapaċitajiet tal- pjanta biex ixxerred iz- żerriegħa tagħha huma superjuri għal kull pjanta oħra fl- inħawi u b' hekk lanqas b - intervent dirett ma qatt jista jkun li il- modernella tkun imrażżna .